**USMERNENIE K ZÁPISU A PRIJÍMANIU DETÍ NA VZDELÁVANIE**

**Povinná školská dochádzka - koho sa zápis týka:**

* dieťa, ktoré dovŕši 6 rokov do 31. augusta 2025 - na plnenie povinnej školskej dochádzky
je rodič povinný prihlásiť aj dieťa, ktoré v nasledujúcom školskom roku 2025/2026 bude **pokračovať
v plnení povinného predprimárneho vzdelávania** v materskej škole (tzv. odklad), pretože takéto dieťa dosiahne šesť rokov veku do 31. 08. 2025
* deti, ktorým už bol odložený začiatok povinnej školskej dochádzky o jeden rok
* na základné vzdelávanie možno výnimočne prijať dieťa, ktoré nedovŕšilo šiesty rok veku a absolvovalo povinné predprimárne vzdelávanie, a to vždy po vyjadrení príslušného zariadenia výchovného poradenstva a prevencie a všeobecného lekára pre deti a dorast
* v prípade dieťaťa, ktoré absolvovalo predprimárne vzdelávanie v zahraničí, zákonný zástupca predloží riaditeľovi kmeňovej školy doklad s uvedením názvu a adresy materskej školy, ktorý potvrdzuje, že dieťa navštevovalo príslušnú materskú školu

**Termín vyplnenia elektronickej prihlášky** **1. - 20. apríla 2025 – povinné**

**(Po tomto termíne už prihláška nebude zverejnená):**

* prosíme dodržiavať diakritiku (bodky, čiarky, malé a veľké písmená)
* k prihláške sa prikladá sken rodného listu dieťaťa a sken občianskych preukazov oboch zákonných zástupcov. Príslušné dokumenty je potrebné predložiť na kontrolu aj pri dohodnutom prezenčnom zápise.

**Termín prezenčného zápisu 25. - 26. apríla 2025 – dieťa sprevádzajú obaja zákonní zástupcovia:**

* v dňoch 25. apríla 2025 v piatok od 14,00 hod. do 18,00 hod. a 26. apríla 2025 v sobotu
od 8,00 hod. do 12,00 hod.
* na prezenčný zápis sa musíte **vopred objednať online** prostredníctvom **formulára
na webovej stránke školy** na konkrétny deň a čas – objednávanie bude možné od **17. apríla do 23. apríla 2025**

**Realizácia prezenčného zápisu 25. - 26. apríla 2025 :**

* deti absolvujú krátky pohovor s pani učiteľkou spojený s vyplnením depistážneho dotazníka
* obaja zákonní zástupcovia potvrdia svojím podpisom pravosť údajov z elektronickej prihlášky

Výnimky:

* + jednému rodičovi bol obmedzený alebo pozastavený výkon rodičovských práv a povinností (preukazuje sa rozhodnutím súdu)
	+ ak sa zákonní zástupcovia dohodnú, že prihlášku podpisuje iba jeden zákonný zástupca, musia riaditeľovi školy doručiť písomné vyhlásenie

**Prednostne budú prijímané deti s trvalým pobytom v našej spádovej oblasti určené vo Všeobecne záväznom nariadení mestskej časti Bratislava-Staré Mesto č. 3/2024 o určení školských obvodov základných škôl
a základných škôl s materskými školami v zriaďovateľskej pôsobnosti mestskej časti Bratislava-Staré Mesto, link:** [**https://www.staremesto.sk/data/advertisement/staremesto.sk/380288/151900\_vzn\_2024\_003.pdf**](https://www.staremesto.sk/data/advertisement/staremesto.sk/380288/151900_vzn_2024_003.pdf)**.**

**O prijatí do základnej školy rozhodne riaditeľ školy do 15. júna 2025.**

**Prehlásenie Prevádzkovateľa ZŠ Dr. I. Dérera, Jelenia 16, 811 05 Bratislava:**

Prevádzkovateľ prehlasuje, že na zaistenie ochrany práv dotknutých osôb prijal primerané technické
a organizačné opatrenia a nechal si vypracovať spoločnosťou safetywork.sk, s.r.o. bezpečnostnú dokumentáciu, ktorá deklaruje zákonné spracúvanie osobných údajov. Prevádzkovateľ zároveň prehlasuje, že zaviedol transparentný systém zaznamenávania bezpečnostných incidentov a akýchkoľvek otázok zo strany dotknutej osoby, ako aj iných osôb. Prevádzkovateľ prehlasuje, že jeho zamestnanci - oprávnené osoby, ktoré spracúvajú osobné údaje sú riadne písomne poverené a zaviazané mlčanlivosťou a to aj po skončení pracovného pomeru v zmysle § 79 Zákona. Viac informácií o spracúvaní osobných údajov prevádzkovateľom môžete nájsť na stránke [www.safetywork.sk](http://www.safetywork.sk).

Bližšie informácie Vám radi zodpovieme telefonicky, mailom, resp. osobne.

V Bratislave, 18. marca 2025

 RNDr. Naděžda Točená

 riaditeľka školy